钦定古今图书集成/明伦汇编/官常典/第495卷 > 浑瑊
## 钦定古今图书集成/明伦汇编/官常典/第495卷 > 浑瑊

按《唐书》本传：“瑊本铁勒九姓之浑部也。世为皋兰都
督。父释之，有才武，从朔方军积战多，累迁开府仪同

‘与乳媪俱来邪’？是岁立跳荡功。后二年，从破贺鲁部，
拔石堡城、龙驹岛，其勇常冠军，署折冲果毅。节度使”
安思顺授瑊偏师，入葛禄部，略特罗斯山，破阿布思，
与诸军城永清及天安军，迁中郎将。禄山反，从李光
弼定河北，射贼骁将李立节，贯其左肩，死之。肃宗即
位，瑊以兵趋行在，至天德，与卤军遇，败之。从郭子仪
复两京，讨安庆绪，胜之新乡，擢武锋军使。从仆固怀
恩平史朝义，大小数十战，功最，改太常卿，实封二百
户。怀恩反，瑊以所部归子仪。会释之丧，起复朔方行
营兵马使。从子仪击吐蕃邠州，留屯邠卤，复入至奉
天。瑊战漠谷有功，迁太子宾客，屯奉天。周智光反，子
仪令瑊以步骑万人下同州。智光平，以邠宁隶朔方
军，瑊屯宜禄。大历七年，吐蕃盗塞深入，瑊会泾原节
度使马璘讨之，次黄菩原。瑊引众据险，设枪垒自营，
遏贼奔突。旧将史抗等内轻，瑊顾左右去枪，叱骑驰。
贼。既还卤，蹑而入，还大败，死者十八。子仪召诸将曰：
“朔方军高天下，今败于卤，奈何？”瑊曰：“愿再战。”乃驰朝
那，与盐州刺史李国臣趋秦原。吐蕃引去，瑊邀击破
之，悉夺所掠而还。自是岁防长武城。盛秋，领邠州刺
史。吐蕃入方渠怀安，瑊击走之。子仪入朝，留知邠、宁
庆兵马后务。回纥侵太原，破鲍防军，拜瑊都知兵马
使，自石岭关而南，督诸军犄角卤引去。进兼单于副
都护、振武军使子仪为太尉。德宗析所部为三节度，
以瑊兼单于大都护、振武东受降城、镇北大都护，府
绥银麟胜州节度副大使。未几，崔宁领朔方，故召为
左金吾卫大将军。建中中，李希烈诈为瑊书，若同乱
者，帝识其谍用不疑，更赐良马、锦币。普王为荆襄元
帅讨希烈也，以瑊为中军都虞候。帝狩奉天，瑊率家
人子弟以从，授行在都虞候、京畿渭北节度使。朱泚
兵薄城，战谯门，晨至日中不解，或以刍车至，瑊曳车
塞门，焚以战，贼乃解。泚治攻具，矢石四集如雨，昼夜
不息，凡浃日。凿堑圜城，城中死者枕藉，人心危惴。或
夜缒出，掇蔬本供御，帝与瑊相泣。泚方据乾陵，下瞰
城，翠翟红袍，左右宦人趋走，宴赐拜舞，又纵慢辞戏
斥天子，以为胜在景刻，使骑环驰，责大臣不识天命。
造云梁，广数十丈，施大轮，濡毡及革冒之，周布水囊
为鄣。指城东北构木庐，蒙《革周》置之，运薪土其下，将
塞隍。帝召瑊，授以诏书千馀，自御史大夫实封五百
户而下，募突将死士当贼。赐瑊笔，使量功署诏，不足
则署衣以授。因曰：“朕与公诀矣，令马承倩往，有急可
奏。”瑊俯伏呜咽，帝抚而遣之。瑊前与防城使侯仲庄
揣云梁所道，掘大隧，积马矢及薪然之，贼乘风推梁
以进，载数千人，王师乘城者皆冻馁，甲弊兵盬。瑊但
以忠义感，率使当贼。人忧不支，群臣号天以祷，瑊中
矢，自揠去，被血而战愈厉，云梁及隧而陷，风返悉焚，
贼皆死，举城欢噪。是日，诏授瑊二子官，乃第赏将校。
泚攻城益急，会李怀光奔难，贼乃去。进行在都知兵
马使，实封五百户。乘舆进狩山南，瑊以诸军卫入谷
口，怀光追骑至，后军击却之。迁检校尚书左仆射、同
中书门下平章事，兼灵盐丰夏定远西城天德军节
度、朔方邠宁振武道永平军奉天行营副元帅。帝临
轩授钺，用汉拜韩信故事，制曰：“寇贼干纪，授尔节钺，
以戡多难，往钦哉！”瑊顿首曰：“敢不毕力以对扬天子
休命。”乃率诸军趋京师。贼韩旻拒武功，瑊率吐蕃论
莽罗兵破之武亭川，斩首万级，遂屯奉天，以抗西面。
李晟自东渭桥破贼，瑊与韩游瓌、戴休颜以西军收
咸阳，进屯延秋门。泚平，论功以瑊兼侍中，实封户八
百。天子还宫，授河中绛慈隰节度使、河中同陕虢行
营副元帅，繇楼烦郡王徙咸宁，赐大宁里甲第、女乐
五人，将相送归第，与李晟钧礼。俄加朔方行营副元
帅，与马燧同讨李怀光。怀光平，检校司空，任一子五
品官，还屯河中。吐蕃相尚结赞陷盐、夏，阴窥京师，而
畏瑊与李晟、马燧，欲以计胜之。乃诡辞重礼，请燧讲
好。燧苦赞，帝乃诏约盟平凉川，以瑊为会盟使。为结
赞所劫，副使崔汉衡以下皆陷，惟瑊得免。自奉天入
朝，羸服待罪，诏释之。会吐蕃复入盗，使瑊镇奉天，卤
罢，还河中。贞元四年，卤入泾、邠，授邠宁庆副元帅，进
检校司徒，兼中书令。十五年卒，年六十四。群臣奉慰
延英，赠太师，谥曰忠武。丧车至自镇，帝复废朝。瑊好
书，通《春秋》《汉书》。尝慕司马迁，自叙，著《行纪》一篇，其辞
一不矜大。天性忠谨，功高而志益下，岁时贡奉，必躬
阅视，每有赐予，下拜跪受，常若在帝前，世方之金日
䃅，故帝终始信待。贞元后，天子常恐藩侯生事，稍桀
骜则姑息之。唯瑊有所奏论，不尽从可，辄私喜曰：“上
不疑我。”故治蒲十六年，常持军，猜间不能入，君子贤
之。本名日进，稍显改焉。五子，镐、鐬为达官。